
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE
NR.SC2019-18457/22.07.2019
                                                           RAPORT DE SPECIALITATE
Privind închirierea imobilului situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668 ,  pentru  desfăşurarea procesului de învăţământ al Grădiniţei cu Program Prelungit nr.16, arondată la Grădiniţa cu Program Prelungit nr.53
     Având în vedere Expunerea de motive nr. SC2019-18457/22.07.2019 a Primarului Municipiului Timişoara şi Proiectul de hotărâre privind  închirierea imobilului situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668, pentru  desfăşurarea procesului de învăţământ al  Grădiniţei cu Program Prelungit nr.16, arondată la  Grădiniţa cu Program Prelungit nr.53.
    Facem următoarele precizări:

    Grădiniţa cu Program Prelungit nr.16 arondată la Grădiniţa cu Program Prelungit nr.53, funcţionează în imobilul  situat în Timişoara,  str. Abrud nr.19, fostă  Aleea Detunata nr. 6 înscris în CF nr. 402743 Timişoara, cu nr. top 5668, compus  din  Clădire S+P+ 1Etaj şi teren construit şi neconstruit în suprafaţă de 869 mp, suprafaţă subsol -176,17 mp, suprafaţă parter – 235,26 mp şi suprafaţă etaj 129,03 mp care a fost retrocedat  în baza Legii nr.10/2001.

    După retrocedare  imobilul situat  în Timişoara,  str. Abrud nr.19, fostă  Aleea Detunata nr. 6, a trecut în proprietatea d-lui. Marincu Irinel-Ionel prin cumpărare, care şi-a exprimat dorinţa privind încheierea unui contract de închiriere  la preţul de 3500,00 euro/lună.       

     Comisia de negociere  cu terţii a negociat închirierea imobilului  la preţul de   2500 euro/lună pe  o perioadă de 3 ani. Contractul de închiriere a fost încheiat  în baza HCL nr. 91/28.02.2012 începând cu data 28.02.2012 până  la data de 28.02.2015.
     După expirarea termenului de  închiriere,  în baza HCL nr. 116/03.03.2015  a fost încheiat  un nou contract  de închiriere   pe o perioadă de  un  an şi jumatate, începând din data de 29.02.2015 până la data de 29.08.2016, cu aceeaşi  chirie   şi  cu  completarea   contractului   cu  o nouă clauză „Părţile contractante pot decide de comun acord rezilierea contractului cu un preaviz de 6 luni calendaristice emis de partea care doreşte rezilierea”, clauză stabilită de comun acord între proprietarul imobilului şi Comisia de negociere  cu terţii.
      În baza HCL nr. 82/09.09.2016 a fost încheiat  un  nou  contract  de închiririere  pentru imobilul situat  în Timişoara, str. Abrud nr.19, fostă  Aleea Detunata nr. 6,  care între timp a devenit  în proprietatea d-uil. Marincu Irinel Ionel şi a d-nei Marincu Suzana-Camelia, în aceleaşi  condiţii,  pe o perioadă de 3 ani, cu  o chirie de  de 2.500 euro/lună,  plătită  în lei  la cursul de schimb al BNR din data plaţii.
      Întrucât contractul de închiriere expiră la data de 29.08.2019  proprietarii imobilului dl. Marincu Irinel-Ionel şi d-na Besnea Suzana-Camelia fostă Marincu Suzana-Camelia prin adresele înregistrate la Municipiul Timişoara cu nr. SC2019-10128/22.04.2019 respectiv  cu nr. SC2019-15909/26.06.2019, şi-au exprimat acordul  de a încheia  un nou contract de închiriere  pentru  imobilul din str. Abrud nr.19,  cu aceleaşi condiţii.
      Conducerea Grădiniţei PP nr.53, prin adresa cu nr.795/26.06.2019, înregistrată la Municipiul Timişoara sub  nr.SC2019-16019/27.06.2019  a solicitat sprijinul  pentru prelungirea contractului 
de închiriere cu proprietarii imobilului  din str. Abrud nr.19  pentru  desfăşurarea procesului de

 învăţământ al  Grădiniţei PP nr.16 care are  un efectiv de  140 de copii preşcolari  repartizaţi în 6 grupe şi  ne-a adus la cunoştinţă  că imobilul necesită  o serie de lucrări precum ar fi: tencuieli, zugrăveli, reparaţii instalaii sanitare,electrice, reparaţii acoperişi, tâmplărie exterioar şi interioară , placare cu gresie şi faianţă la bucătărie şi sala de  mese. Faţă de  necesitatea executări acestor lucrări a solicitat stabilirea unor clauze contractuale în ceea ce priveşte obligaţiile locatarului şi locatorului.
      Conform procesului verbal  nr.7/18.07.2019, Comisia de negociere cu terţii a Consiliului Local   şi proprietari imobilului  au fost de acord  cu încheierea   unui nou contract  de închiriere  pentru imobilul din str . Abrud  nr.19, cu păstrarea  clauzelor contractuale din precedentul contrct, pe o perioadă de 3 ani, cu  o chirie de  de 2.500 euro/lună .

    Proprietarii imobilului  au fost de acord  să execute reparaţiile  mici la acoperiş ca  să poată funcţiona grădiniţa.
     Prin raportul de evaluare întocmit la data de 03.06.2019 de către instituţia noastră  prin  S.C. FIDOX SRL Braşov  chiria de piaţă  a fost stabilită la suma de 2.864,00 euro/lună.      
    Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii"  art.20.30.04  "Chirii" şi se vor achita în lei  la cursul de referinţă al BNR de la data plăţii;   
   Conform prevederilor art.20, alin.1 din Legea educaţiei naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.

    Având în vedere  cele de mai sus  şi a faptului că nu dispunem de un alt imobil pentru a transloca  activitatea Grădiniţei cu Program Prelungit nr.19, apreciem că:

      -  proiectul de hotărâre  privind  închirierea  imobilului, situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668 ,  pentru  desfăşurarea procesului de învăţământ al Grădiniţei cu Program Prelungit nr.16, arondată la  Grădiniţa cu Program Prelungit nr.53, îndeplineşte condiţiile pentru a fi supus dezbaterii Consiliului Local al Municipiului Timişoara. 

               ŞEF SERVICIU,
                                                                       CONSILIER,
                Anca Lăudatu                                                                             Ancuţa  Cozma                                                               

